b'\n_START_ARTICLE_\nIssy-les-Moulineaux\n_START_SECTION_\nZgodovina\n_START_PARAGRAPH_\nIme naselja izhaja iz srednjeve\xc5\xa1ke latinske besede Issiacum oz. Isciacum. Leta 1893 se Issy uradno preimenuje v Issy-les-Moulineaux, slednji ime zaselka na ozemlju ob\xc4\x8dine zaradi mlinov na veter, ki so se nekdaj tam nahajali._NEWLINE_1. januarja 1860 se je ozemlje Pariza pove\xc4\x8dalo na ra\xc4\x8dun sosednjih ob\xc4\x8din, med drugim se je tretjina ob\xc4\x8dine Issy-les-Moulineaux priklju\xc4\x8dila Parizu in tvorila sosesko Javel v 15. okro\xc5\xbeju Pariza._NEWLINE_Issy-les-Moulineaux se je uspe\xc5\xa1no prestrukturiral iz industrijsko naravnanega naselja in se danes nahaja v osr\xc4\x8dju poslovnega sredi\xc5\xa1\xc4\x8da Val de Seine, ki je naravnano na komunikacijske storitve.'